钦定古今图书集成/明伦汇编/氏族典/第521卷 > 薛万均
## 钦定古今图书集成/明伦汇编/氏族典/第521卷 > 薛万均

按《唐书薛万均传》，“万均，炖煌人，后徙京兆咸阳。父世
雄，大业末为涿郡太守。万均与弟万彻因客幽州，以
材武为罗艺所厚善。与艺归款，高祖授万均上柱国、
永安郡公。秦王平刘黑闼，引万均为右二护军北门
长。柴绍之讨梁师都也，以万均为副。既而贼果斩师
都降，拜左屯卫将军。俄为沃沮道行军副总管，从李”
靖讨吐谷浑，斩其将，众遂溃，追至图伦碛。迁本卫大
将军。又副侯君集击高昌降，进潞国公。后帝幸芙蓉
园，坐清宫不谨下狱，忧愤卒。帝惊悼，为举哀，诏陪葬
昭陵。弟万彻、万淑、万备。